text: Hjemmehjælpen sikret efter krak
  04 marts 2014 kl. 17.53
  8-10 medarbejdere fra konkursramte Caregruppen Aps bliver foreløbig ansat af Kolding Kommune.
  Kommunen overtager i resten af måneden alle Caregruppen opgaver. Firmaet betjente 250 modtagere af hjemmehjælp.
  De skal nu vælge en ny leverandør med virkning fra første april, enten Kolding Kommune eller en af de tre private, der tilbyder hjemmehjælp.
  Caregruppen Aps indgav 28. februar konkursbegæring. Det skete efter, at FOA havde varslet strejke og blokade mod firmaet.
  Menige medarbejdere i Caregruppen har i tæt samarbejde med Kolding Kommune sikret, at modtagerne af hjemmehjælp har fået den nødvendige pleje. Kun enkelte rengørings-opgaver er blevet udskudt.
  Borgmester Jørn Pedersen (V), Kolding Kommune, roser indsatsen for at samle op efter konkursen.
  Caregruppen betjente 192 borgere i Fredericia og 133 i Vejle.
  